
Ministru kabineta noteikumi Nr. 420
Rīgā 2025. gada 8. jūlijā (prot. Nr. 27 15. §)
Grozījumi Ministru kabineta 2023. gada 13. jūnija noteikumos Nr. 306 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts ieguldījumiem mazajās lauku saimniecībās" 2023.–2027. gadam"
Izdoti saskaņā ar Lauksaimniecības un lauku attīstības likuma 5. panta ceturto daļu
· Izdarīt Ministru kabineta 2023. gada 13. jūnija noteikumos Nr. 306 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts ieguldījumiem mazajās lauku saimniecībās" 2023.–2027. gadam" (Latvijas Vēstnesis, 2023, 115. nr.; 2024, 70. nr.) šādus grozījumus:
· 1. Papildināt ar 2.1 punktu šādā redakcijā:
· "2.1 Atbalstu par darbībām, kas minētas šo noteikumu 10.4. apakšpunktā un kas nav norādītas Līguma par Eiropas Savienības darbību I pielikumā, piešķir saskaņā ar Komisijas 2023. gada 13. decembra Regulu (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2023. gada 15. decembris, sērijas Nr. L) (turpmāk – Komisijas regula 2023/2831)."
· 2. Izteikt 5. punktu šādā redakcijā:
· "5. Pieteikšanās atbalstam, projektu iesniegumu un pārskatu vērtēšana, lēmuma pieņemšana (lēmuma pieņemšanas diena uzskatāma par komercdarbības atbalsta piešķiršanas dienu), pārskata sniegšana un publiskā finansējuma saņemšana notiek saskaņā ar normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības kārtību lauku un zivsaimniecības attīstībai, ciktāl tie nav pretrunā ar šiem noteikumiem."
· 3. Papildināt ar 6.1 punktu šādā redakcijā:
· "6.1 Lauku atbalsta dienests:
· 6.11. piešķirot de minimis atbalstu, pārbauda, vai plānotais de minimis atbalsts kopā ar iepriekšējos trijos gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz Komisijas regulas 2023/2831 3. panta 2. punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst Komisijas regulas 2023/2831 2. panta 2. punktam;
· 6.12. ievērojot Komisijas regulas 2023/2831 5. panta nosacījumus, de minimis atbalstu drīkst kumulēt ar citu de minimis atbalstu līdz Komisijas regulas 2023/2831 3. panta 2. punktā noteiktajam attiecīgajam robežlielumam un ar citu valsts atbalstu, tai skaitā attiecībā uz vienām un tām pašām attiecināmajām izmaksām vai tam pašam riska finansējuma pasākumam, ja ar šo kumulāciju netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 procentu;
· 6.13. lēmumu par šajos noteikumos minētā de minimis atbalsta piešķiršanu vai atteikumu piešķirt atbalstu pieņem, ievērojot Komisijas regulas 2023/2831 1. panta 1. punktā minētos nozaru un darbības ierobežojumus;
· 6.14. lēmumu par de minimis atbalsta piešķiršanu vai atteikumu piešķirt atbalstu saskaņā ar Komisijas regulu 2023/2831 pieņem līdz tās 7. panta 3. punktā un 8. pantā noteiktā piemērošanas termiņa beigām;
· 6.15. ja atbalsta pretendents vienlaikus darbojas vienā vai vairākās Komisijas regulas 2023/2831 1. panta 1. punkta "a", "b", "c" un "d" apakšpunktā minētajās nozarēs, atbalstu var piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas 2023/2831 1. panta 2. punktu darbības izslēgtajās nozarēs negūst labumu no de minimis atbalsta, ko piešķir saskaņā ar Komisijas regulu 2023/2831;
· 6.16. ja par vienām un tām pašām projekta attiecināmajām izmaksām tiek piešķirts atbalsts vairākās komercdarbības atbalsta programmās, atbalsta saņēmējs iesniedz informāciju par plānoto un piešķirto atbalstu, tostarp par tām pašām attiecināmajām izmaksām, norādot atbalsta piešķiršanas datumu (arī plānoto atbalsta piešķiršanas datumu), atbalsta intensitāti, atbalsta sniedzēju, atbalsta pasākumu vai investīciju un plānoto vai piešķirto atbalsta summu;
· 6.17. de minimis atbalstu uzskaita saskaņā ar normatīvajiem aktiem par de minimis atbalsta uzskaites un piešķiršanas kārtību."
· 4. Papildināt ar 6.2 punktu šādā redakcijā:
· "6.2 Atbalsta pretendents, piesakoties atbalstam, iesniedz de minimis atbalsta uzskaites sistēmā sagatavoto un reģistrēto de minimis uzskaites veidlapu vai informē atbalsta sniedzēju par tās identifikācijas numuru."
· 5. Papildināt ar 6.3 punktu šādā redakcijā:
· "6.3 Atbalsta saņēmējs dokumentus par atbalsta programmā saņemto atbalstu glabā 10 gadus no atbalsta piešķiršanas dienas. Atbalsta sniedzējs datus par de minimis atbalsta programmu glabā 10 gadus no dienas, kad saskaņā ar atbalsta programmu ir piešķirts pēdējais individuālais atbalsts."
· 6. Papildināt ar 6.4 punktu šādā redakcijā:
· "6.4 Ja ir pārkāpti Komisijas regulas 2023/2831 nosacījumi, de minimis atbalsta saņēmējam ir pienākums atmaksāt Lauku atbalsta dienestam saskaņā ar šiem noteikumiem saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 7. Svītrot 13.1. apakšpunktu.
· 8. Papildināt ar 13.1 punktu šādā redakcijā:
· "13.1 Pēc projekta īstenošanas saimnieciskās darbības uzsācējs nodrošina lauksaimniecības produktu ražošanas vai pārstrādes neto apgrozījuma palielinājumu vismaz par 10 procentiem no projektā apstiprinātajām attiecināmajām izmaksām un, ja tiek ierīkoti ilggadīgie stādījumi, – arī ražošanas resursa pieaugumu."
· 9. Izteikt 16. punktu šādā redakcijā:
· "16. Atbalsta saņēmējs šo noteikumu 13.1 punktā un 13.2. apakšpunktā minētos saimnieciskās darbības rādītājus sasniedz otrajā noslēgtajā gadā pēc projekta īstenošanas un nepazemina tos visā turpmākajā uzraudzības periodā. Ja projektu īsteno gaļas liellopu audzēšanas nozarē vai ilggadīgo augļkopības kultūru stādījumu nozarē, attiecīgo rādītāju sasniedz ceturtajā noslēgtajā gadā pēc projekta īstenošanas."
· 10. Izteikt 27.2. apakšpunktu šādā redakcijā:
· "27.2. lietotas tehnikas un iekārtu, kā arī to aprīkojuma iegādes un uzstādīšanas izmaksas, ja tehnika un iekārtas nav vecākas par 15 gadiem (tehnikas un iekārtas vecumam jābūt pierādāmam);".
· 11. Papildināt ar 29.1 punktu šādā redakcijā:
· "29.1 Lauku atbalsta dienests, izvērtējot jaunas būvniecības un pārbūves izmaksas, tostarp būvmateriālu iegādes izmaksas, ņem vērā Zemkopības ministrijas noteikto un publiskoto maksimālo attiecināmo izmaksu apmēru publiskā finansējuma piešķiršanai."
· 12. Izteikt 41. punktu šādā redakcijā:
· "41. Lauku atbalsta dienests projektu iesniegumus sarindo dilstošā secībā atbilstoši punktu skaitam projektu atlases kritērijos, kas apstiprināti Kopējās lauksaimniecības politikas stratēģiskā plāna 2023.–2027. gadam uzraudzības komitejā, saskaņā ar normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai."
· 13. Izteikt 42. punktu šādā redakcijā:
· "42. Lauku atbalsta dienests uzrauga šo noteikumu 13.1 punktā un 13.2. apakšpunktā minēto saimniecisko darbības rādītāju sasniegšanu un nepazemināšanu visā uzraudzības periodā. Lauku atbalsta dienests ir tiesīgs apmeklēt atbalsta saņēmēja saimniecību, kā arī pieprasīt no atbalsta saņēmēja informāciju par saimniecisko rādītāju izpildi un atbilstību projekta vērtēšanas kritērijiem."
· 14. Izteikt 44. punktu šādā redakcijā:
· "44. Lauku atbalsta dienests normatīvajos aktos par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai noteiktajā kārtībā ir tiesīgs pieprasīt saņemtā atbalsta atmaksu pilnā vai daļējā apmērā, arī tad, ja:
· 44.1. atbalsta saņēmējs nav sasniedzis projektā noteiktos rādītājus vai mērķus;
· 44.2. atbalsta saņēmējs pārtrauc projekta īstenošanu vai neveic saimniecisko darbību;
· 44.3. ieguldījumi nav īstenoti vai īstenoti tikai daļēji un neatbilst projektam;
· 44.4. darījumdarbības plāna īstenošanas laikā un pabeigšanas brīdī atbalsta pretendents nenodrošina sākotnējo projektu atlases kritērijos iegūto punktu skaitu un tas rada risku, ka atbalsts netiks izmantots atbilstoši mērķim."
· 15. Papildināt ar 44.1 punktu šādā redakcijā:
· "44.1 Ja šo noteikumu 1. punktā minētajā intervencē paredzētie rādītāji vai mērķi netiek sasniegti, Lauku atbalsta dienests pieņem lēmumu par finanšu korekcijas piemērošanu saskaņā ar normatīvajiem aktiem par Eiropas Lauksaimniecības garantiju fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, kā arī par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai."
· 16. Izteikt 45. punktu šādā redakcijā:
· "45. Ja atbalsta saņēmējs nepārvaramas varas dēļ vai no viņa neatkarīgu vispārēju tirgus pārmaiņu vai tādu vispārēju cenu izmaiņu dēļ kā, piemēram, valsts ekonomiskā krīze, pēc projekta īstenošanas nesasniedz šo noteikumu 13.1 punktā un 13.2. apakšpunktā minētos projekta iesniegumā norādītos rādītājus, viņš, sniedzot pamatojumu, ir tiesīgs lūgt Lauku atbalsta dienestu:
· 45.1. pārskatīt plānoto rādītāju palielinājumu;
· 45.2. pagarināt periodu plānoto rādītāju sasniegšanai."
· 17. Svītrot pielikumu.

